Olimlar spirtli ichimliklarning yoshlar orasida ommaviyligi pasayganini ma’lum qildi

Ko‘plab yoshlar nafaqat qizituvchi ichimliklarni iste’mol qilmaydi, balki ularni hech qachon tatib ko‘rmagan. Bu esa spirtli ichimliklarning ommaviyligi pasayayotganini ko‘rsatmoqda. Bu haqda BMC Public Health jurnaliga tayanib, “RIA Novosti” xabar berdi.

Ma’lum qilinishicha, spirtli ichimlik ichidan bosh tortadigan yoshlar sonining ko‘payishi bunday xulq-atvor shakli “urfga kirganini” anglatadi va ularning orasida bu qabul qilinadigan holat hisoblanadi. Vaqti-vaqti bilan spirtli ichimlik ichish va uning natijasida mast bo‘lish esa, aksincha, ular uchun ommaviyligini yo‘qotgan.